164 
heden henvendt paa denne Slægt, og jeg har siden den Tid fra 
flere Sider modtaget værdifulde Oplysninger, som godtgjøre, ikke 
alene at 7. /acustris forekommer paa flere Steder i det nordlige, 
mellemste og østlige Jylland (paa nogle af disse Steder endog i 
stor Mængde), men at vi ogsaa besidde em anden Art, I. echino- 
spora Durieu, som er funden et Par Steder her i Landet, nem- 
lig i Porssø ved Hvidberg i Thy (samlet af Kammerraad An- 
dresen) og i Gurre Sø ved Helsingør (samlet af Seminarielærer 
Mortensen); det har ogsaa viist sig, at det er denne Art, som 
er funden i Island af Prof. Steenstrup og i Grønland af af- 
døde Dr. J. Vahl. Denne sidste Art adskilles let fra I. lacustris 
saavel i det ydre Udseende som ved flere Kjendetegn, blandt 
hvilke Macrosporernes Bygning især er betegnende: disse ere 
nemlig hos J. echinospora tæt besatte med lange og spidse, let 
affaldende Pigge, hos JZ. lacustris derimod er Overfladen ujævn 
af fremspringende, uregelmæssigt anastomoserende Kanter og 
mellemliggende Gruber. 
I Flora Danica Tab. 191 er fremstillet en Isoétes under Navn 
af I. lacustris fra Norderhoug i Norge, men denne Figur er saa 
lidet characteristisk, at det vanskelig kan afgjøres, hvilken af de 
2 nordiske Arter den skal fremstille, og da tilmed ingen Ana- 
lyser ere tilføjede, har jeg ladet begge Arterne afbilde i dette 
Hæfte af Fl. Dan. (Tab. 2742 og 2743) med de til Arternes Er- 
kjendelse nødvendige Analyser. Jeg tvivler ikke om, at begge 
Arter, ved yderligere Eftersøgning i vore Søer, ville findes paa 
endnu flere Steder her i Landet. 
